Сношти минав покрај вази
Сношти минав покрај вази,
 тебе моме не те најдов,
 срце ми се растрепери, 
 почнав солзи да ронам. 2х

 Сечи моме руси коси,
 прави скала да се качам,
 да ти видам бело лице, 
 ем рудото ти грло. 2х

 Кажи моме вистината,
 љубиш ли ме, мамиш ли ме,
 ил сос' мен се подиграваш, 
 да ти мине времето. 2х

 Ах да можам да разберам,
 була ли си, ил' Гркина
 ил' си моме Македонка, 
 што си толку убава. 2х

Поврзано
 Македонски народни песни

Надворешна врска 

Во изведба на Виданка Ѓоргиева 

Македонски народни песни